CELEX: 32011R1253
Language: lv
Date: 2011-12-01 00:00:00
Title: Komisijas Īstenošanas regula (ES) Nr. 1253/2011 ( 2011. gada 1. decembris ), ar ko groza Regulas (EK) Nr. 2305/2003, (EK) Nr. 969/2006, (EK) Nr. 1067/2008 un (EK) Nr. 1064/2009 par Savienības importa tarifu kvotu atvēršanu un pārvaldīšanu attiecībā uz labību, kas importēta no trešām valstīm

2.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 319/47
            
         KOMISIJAS ĪSTENOŠANAS REGULA (ES) Nr. 1253/2011
   (2011. gada 1. decembris),
   ar ko groza Regulas (EK) Nr. 2305/2003, (EK) Nr. 969/2006, (EK) Nr. 1067/2008 un (EK) Nr. 1064/2009 par Savienības importa tarifu kvotu atvēršanu un pārvaldīšanu attiecībā uz labību, kas importēta no trešām valstīm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 144. panta 1. punktu saistībā ar tās 4. pantu,
   tā kā:
   
               (1)
            
            
               Ar 1. pantu Komisijas 2003. gada 29. decembra Regulā (EK) Nr. 2305/2003, ar ko atklāj un nosaka Kopienas tarifu kvotu pārvaldīšanu miežu importam no trešajām valstīm (2), atver gada importa tarifa kvotu 306 215 tonnām miežu ar KN kodu 1003 00.
            
         
               (2)
            
            
               Ar 1. pantu Komisijas 2006. gada 29. jūnija Regulā (EK) Nr. 969/2006 par Kopienas tarifa kvotas atvēršanu un pārvaldīšanu attiecībā uz trešo valstu izcelsmes kukurūzas ievedumiem (3) atver gada importa tarifa kvotu 242 074 tonnām kukurūzas ar KN kodu 1005 10 90 un KN kodu 1005 90 00.
            
         
               (3)
            
            
               Ar 2. pantu Komisijas 2008. gada 30. oktobra Regulā (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm un izņēmumiem no Padomes Regulas (EK) Nr. 1234/2007 (4) atver gada importa tarifa kvotu 2 989 240 tonnām parasto kviešu ar KN kodu 1001 90 99 citas, nevis augstākās kvalitātes kviešiem.
            
         
               (4)
            
            
               Ar 1. pantu Komisijas 2009. gada 4. novembra Regulā (EK) Nr. 1064/2009, ar ko atver Kopienas importa tarifa kvotu trešo valstu izcelsmes iesala miežiem un paredz tās pārvaldību (5), atver gada importa tarifa kvotu 50 000 tonnām iesala miežu ar KN kodu 1003 00, kuri paredzēti tāda alus ražošanai, ko iztur mucās ar dižskābarža skaidām.
            
         
               (5)
            
            
               Vienošanās starp Eiropas Savienību un Argentīnas Republiku vēstuļu apmaiņas formā par muitas tarifiem, kas noteikti XXIV panta 6. punktā un XXVIII pantā 1994. gada Vispārējā vienošanās par tarifiem un tirdzniecību (VVTT), attiecībā uz Bulgārijas Republikas un Rumānijas saistību sarakstā iekļauto koncesiju grozījumiem sakarā ar to iestāšanos Eiropas Savienībā (6) (turpmāk “Vienošanās”), ko apstiprināja ar Padomes Lēmumu 2011/769/ES (7), konkrēti paredz attiecīgajām Savienības tarifu kvotām pievienot 122 790 tonnu parasto kviešu (vidējas un zemas kvalitātes), 890 tonnu miežu, 890 tonnu iesala miežu, kā arī 35 914 tonnu kukurūzas.
            
         
               (6)
            
            
               Komisijas 2011. gada 27. septembra Īstenošanas regulā (ES) Nr. 1006/2011, ar kuru groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (8), paredzēts, ka no 2012. gada 1. janvāra KN kodi attiecībā uz labību būs grozīti.
            
         
               (7)
            
            
               Tādēļ attiecīgi jāgroza Regulas (EK) Nr. 2305/2003, (EK) Nr. 969/2006, (EK) Nr. 1067/2008 un (EK) Nr. 1064/2009.
            
         
               (8)
            
            
               Lai nodrošinātu kvotu efektīvu administratīvu pārvaldību, būtu jānosaka, ka šī regula piemērojama ar 2012. gada 1. janvāri.
            
         
               (9)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2305/2003 1. panta 1. punktu aizstāj ar šādu:
   
      “1.   Ar šo atklāj importa tarifa kvotu 307 105 tonnām miežu ar KN kodu 1003 (kārtas nr. 09.4126).”
   
   2. pants
   Regulu (EK) Nr. 969/2006 groza šādi:
   
               1)
            
            
               1. panta 1. punktu aizstāj ar šādu:
               “1.   Ar šo atver importa tarifa kvotu 277 988 tonnām kukurūzas ar KN kodu 1005 10 90 un 1005 90 00 (kārtas nr. 09.4131).”;
            
         
               2)
            
            
               regulas 2. panta 1. punktu aizstāj ar šādu:
               “1.   Kvotu iedala divos pusgada apakšperiodos pa 138 994 tonnām katrā, aptverot šādus laika posmus:
               
                           a)
                        
                        
                           1. apakšperiods: no 1. janvāra līdz 30. jūnijam;
                        
                     
                           b)
                        
                        
                           2. apakšperiods: no 1. jūlija līdz 31. decembrim.”
                        
                     
         3. pants
   Regulu (EK) Nr. 1067/2008 groza šādi:
   
               1)
            
            
               regulas 1. panta pirmo daļu aizstāj ar šādu:
               “Atkāpjoties no Regulas (EK) Nr. 1234/2007 135. panta un 136. panta 1. punkta, ievedmuitas nodokli parastajiem kviešiem ar KN kodu 1001 99 00, izņemot augstākā labuma parastos kviešus, kas definēti Komisijas Regulas (EK) Nr. 642/2010 (9) II pielikumā, nosaka uz šīs regulas atklātās kvotas pamata.
            
         
               2)
            
            
               regulas 2. panta 1. punktu aizstāj ar šādu:
               “1.   Katru gadu 1. janvārī atver tarifa kvotu 3 112 030 tonnām mīksto kviešu ar KN kodu 1001 99 00, izņemot augstas kvalitātes mīkstos kviešus.”;
            
         
               3)
            
            
               regulas 3. panta 1. punktu aizstāj ar šādu:
               “1.   Kopējo ievešanas tarifa kvotu iedala četrās apakškvotās:
               
                           —
                        
                        
                           I apakškvota (kārtas numurs 09.4123): 572 000 tonnu Amerikas Savienotajām Valstīm,
                        
                     
                           —
                        
                        
                           II apakškvota (kārtas numurs 09.4124): 38 853 tonnas Kanādai,
                        
                     
                           —
                        
                        
                           III apakškvota (kārtas numurs 09.4125): 2 378 387 tonnas pārējām trešām valstīm,
                        
                     
                           —
                        
                        
                           IV apakškvota (kārtas numurs 09.4133): 122 790 tonnu visām trešām valstīm.”;
                        
                     
         
               4)
            
            
               regulas 4. panta 2. punkta pirmo ievilkumu aizstāj ar šādu:
               
                           “—
                        
                        
                           I, II un III apakškvotai – kopējo daudzumu, kas attiecīgajā gadā paredzēts attiecīgajai apakškvotai,”.
                        
                     
         4. pants
   Regulas (EK) Nr. 1064/2009 1. panta 1. punktu aizstāj ar šādu:
   
      “1.   Ar šo regulu atver importa tarifa kvotu 50 890 tonnām iesala miežu, uz kuriem attiecas KN kods 1003 un kuri paredzēti tāda alus ražošanai, ko iztur mucās ar dižskābarža skaidām. Šīs kvotas kārtas numurs ir 09.0076.”
   
   5. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 1. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 342, 30.12.2003., 7. lpp.
   
      (3)  OV L 176, 30.6.2006., 44. lpp.
   
      (4)  OV L 290, 31.10.2008., 3. lpp.
   
      (5)  OV L 291, 7.11.2009., 14. lpp.
   
      (6)  OV L 317, 30.11.2011., 11. lpp.
   
      (7)  OV L 317, 30.11.2011., 10. lpp.
   
      (8)  OV L 282, 28.10.2011., 1. lpp.
   
      (9)  OV L 187, 21.7.2010., 5. lpp.”;